ai4bharat/Pralekha huggingface dataset:
প্রধানমন্ত্রীরদপ্তর
মরুভূমিতে রূপান্তর, জমির অনুর্বরতা ও খরা প্রতিরোধের বিষয়ে রাষ্ট্রসংঘের উচ্চপর্যায়ের আলোচনায় প্রধানমন্ত্রী মূল ভাষণ দিয়েছেন
ভারতে বিগত ১০ বছরে প্রায় ৩০ লক্ষ হেক্টর জমিতে বনসৃজনের মাধ্যমে দেশের মোট ভূমির এক চতুর্থাংশে বনাঞ্চল গড়ে তোলা সম্ভব হয়েছে : প্রধানমন্ত্রী
জমির অনুর্বরতা দূর করে অম্ল ক্ষারের সমতা আনার বিষয়ে ভারত তার জাতীয় অঙ্গীকার অর্জন করতে চলেছে : প্রধানমন্ত্রী
২০৩০ সালের মধ্যে ২ কোটি ৬০ লক্ষ হেক্টর জমিকে উর্বর করে তোলার মাধ্যমে আড়াইশো থেকে তিনশো কোটি টন অতিরিক্ত কার্বন নিঃসরণ হ্রাসের লক্ষ্যমাত্রা অর্জন হবে
বিজ্ঞান সম্মত পদ্ধতিতে জমির উর্বরতা ফিরিয়ে আনার জন্য ভারতে একটি উৎকর্ষ কেন্দ্র গড়ে তোলা হচ্ছে
আমাদের ভবিষ্যৎ প্রজন্মের জন্য সুন্দর একটি পৃথিবী রেখে যাওয়া আমাদের পবিত্র কর্তব্য : প্রধানমন্ত্রী
নতুন দিল্লি, ১৪ই জুন, ২০২১
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে মরুভূমিতে রূপান্তর, জমির অনুর্বরতা ও খরা প্রতিরোধের বিষয়ে রাষ্ট্রসংঘের উচ্চপর্যায়ের আলোচনার মূল ভাষণ দিয়েছেন। রাষ্ট্রসংঘের মরুভূমিতে রূপান্তর প্রতিহত করার কনভেনশন  -এর অংশীদারদের সম্মেলনের চতুর্দশ অধিবেশনে সভাপতি হিসেবে প্রধানমন্ত্রী উদ্বোধনী অনুষ্ঠানে বক্তব্য পেশ করেছেন।
সব জীবন ও জীবিকাকে ভূমি মৌলিক সহায়তা জোগায় বলে উল্লেখ করে জমি ও সম্পদের উপর যে বিপুল চাপ রয়েছে, শ্রী মোদী তা প্রশমনে আহ্বান জানিয়েছেন। তিনি বলেছেন, “ স্পষ্টতই আমাদের অনেক কাজ করতে হবে। আমরা সেটা করতে পারি। আর আমরা একসঙ্গে এটা করবো।”
জমির অনুর্বরতা রোধে ভারত কি কি পদক্ষেপ নিয়েছে, প্রধানমন্ত্রী সে বিষয়ে বিস্তারিত জানিয়েছেন। তিনি বলেছেন, আন্তর্জাতিক ফোরামে ভারত জমির অনুর্বরতার সমস্যাটিকে তুলে ধরেছে। ২০১৯ সালের দিল্লি ঘোষণা জমির উপর ন্যস্ত দায়িত্ব এবং আরো বেশি অধিকারের আহ্বান জানিয়েছে এবং লিঙ্গ সংবেদী সংস্কারমূলক প্রকল্পের উপর গুরুত্ব দিয়েছে। ভারতে বিগত ১০ বছরে প্রায় ৩০ লক্ষ হেক্টর জমিতে বনসৃজন হয়েছে। এর ফলে দেশের মোট ভূমির এক চতুর্থাংশে বনাঞ্চল গড়ে তোলা সম্ভব হয়েছে বলে শ্রী মোদী জানান।
প্রধানমন্ত্রী জানান, জমির অনুর্বরতা দূর করে অম্ল ক্ষারের সমতা আনার বিষয়ে আমরা আমাদের জাতীয় অঙ্গীকার অর্জন করতে চলেছি। “২০৩০ সালের মধ্যে ২ কোটি ৬০ লক্ষ হেক্টর জমিকে উর্বর করে তোলার জন্য উদ্যোগ নেওয়া হয়েছে। এর ফলে আড়াইশো থেকে তিনশো কোটি টন অতিরিক্ত কার্বন নিঃসরণ কমানোর যে প্রতিশ্রুতি ভারত দিয়েছে, সেই লক্ষ্য অর্জিত হবে”।
প্রধানমন্ত্রী এই প্রসঙ্গে গুজরাটের কচ্ছের রণের বন্নি অঞ্চলের উদাহরণ দিয়েছেন। জমির উর্বরতা ফিরিয়ে আনার মাধ্যমে মাটির সুস্বাস্থ্য নিশ্চিত হয়, জমির উর্বরতা ও খাদ্য সুরক্ষা বাড়ায় এবং জীবিকার মানোন্নয়ন ঘটায়। এই অঞ্চলে জমির উর্বরতা ফিরিয়ে আনার জন্য ঘাস জমির ব্যবস্থা করা হয়। যার ফলে জমির অনুর্বরতার সমস্যা প্রাকৃতিকভাবে দূর হয়। এর সাহায্যে পশুচারণ ক্ষেত্র গড়ে ওঠে এবং পশুপালনকে জীবিকা হিসেবে মানুষ গ্রহণ করে। শ্রী মোদী বলেছেন, “একই মানসিকতায় আমাদের দেশীয় প্রযুক্তির সাহায্যে জমির উর্বরতা ফিরিয়ে আনতে ফলপ্রসূ কৌশল গ্রহণ করতে হবে”।
দক্ষিণ - দক্ষিণ সহযোগিতার মাধ্যমে ভারত, বন্ধুভাবাপন্ন উন্নয়নশীল রাষ্ট্রগুলিকে জমির উর্বরতা ফিরিয়ে আনতে প্রয়োজনীয় কৌশল গ্রহণে সাহায্য করছে। বিজ্ঞান সম্মত পদ্ধতিতে জমির উর্বরতা ফিরিয়ে আনার জন্য ভারতে একটি উৎকর্ষ কেন্দ্র গড়ে তোলা হচ্ছে বলে প্রধানমন্ত্রী জানিয়েছেন। তিনি তার ভাষণের শেষে বলেছেন, “মানুষের কাজের জন্য জমির যে ক্ষতি হয়েছে, সেটিকে পূরণ করে বিপরীত দিকে এগিয়ে চলা সমগ্র মানব জাতির সমষ্টিগত দায়িত্ব। আমাদের ভবিষ্যৎ প্রজন্মের জন্য সুন্দর এক পৃথিবী রেখে যাওয়া আমাদের পবিত্র কর্তব্য।“
CG/CB/SFS
(Visitor Counter : 202
আদিবাসীবিষয়কমন্ত্রক
উত্তর-পূর্বাঞ্চলের শিল্পী ও কারিগরদের কল্যাণে বিপণন ও পরিবহণ সম্পর্কিত এক বিশেষ কর্মসূচির সূচনা হবে আগামীকাল
মণিপুরের ইম্ফলে কর্মসূচির সূচনা করবেন কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা
নয়াদিল্লি, ১৭ এপ্রিল, ২০২৩
উত্তর-পূর্বাঞ্চলের তপশিলি উপজাতিভুক্ত মানুষের কল্যাণে ‘উত্তর-পূর্বাঞ্চলের আদিবাসী উৎপাদনের বিপণন এবং পরিবহণ ব্যবস্থার উন্নয়ন’ নামে একটি নতুন কর্মসূচি উদ্ভাবন করেছে কেন্দ্রীয় আদিবাসী বিষয়ক মন্ত্রক। এর আনুষ্ঠানিক সূচনা হবে আগামীকাল মণিপুরের ইম্ফলের কোনাঙ্গমামাং-এর এমএসএফডিএস অডিটোরিয়ামে। মণিপুরের মুখ্যমন্ত্রী শ্রী এন বীরেন সিং এবং অন্যান্য বিশিষ্ট ব্যক্তিবর্গের উপস্থিতিতে কর্মসূচিটির সূচনা করবেন কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা। অরুণাচল প্রদেশ, আসাম, মণিপুর, মেঘালয়, মিজোরাম, নাগাল্যান্ড, ত্রিপুরা এবং সিকিম – উত্তর-পূর্বাঞ্চলের এই রাজ্যগুলির স্বার্থেই কর্মসূচিটি রূপায়িত হবে।
এই কর্মসূচির একটি বিশেষ উদ্দেশ্য হল আদিবাসী শিল্পী ও কারিগরদের জীবন ও জীবিকার পরিসরকে আরও প্রসারিত করা। উত্তর-পূর্বাঞ্চলে উৎপাদিত পণ্য যাতে সুষ্ঠু ও সুঠাম পরিবহণ ব্যবস্থার মাধ্যমে অন্যত্র পৌঁছে দেওয়া যায় সেজন্য প্রয়োজনীয় সমস্ত রকম ব্যবস্থাই গ্রহণ করা হবে।
এই ব্যবস্থায় আদিবাসী শিল্পী ও কারিগররা তাঁদের আয় ও উপার্জন বৃদ্ধির বিশেষ সুযোগ পাবেন। এই কর্মসূচির একটি বিশেষ অঙ্গ হিসেবে উত্তর-পূর্বাঞ্চলীয় রাজ্যগুলির আদিবাসী শিল্পী ও কারিগরদের একটি প্যানেলও তৈরি করা হবে। এই উদ্দেশ্যে এ বছর এপ্রিল ও মে মাসে উত্তর-পূর্বাঞ্চলের বিভিন্ন জেলায় আয়োজিত হবে ৬৮টি আদিবাসী শিল্পী ও কারিগর মেলা।
উত্তর-পূর্বাঞ্চলের শৈল্পিক ঐতিহ্যের সংরক্ষণ প্রচেষ্টায় কেন্দ্রীয় আদিবাসী বিষয়ক মন্ত্রকের আওতায় ট্রাইফেড আদিবাসী জনসাধারণের জীবনযাত্রার মানোন্নয়নের কাজে সকল রকম প্রচেষ্টাই চালিয়ে যাচ্ছে।
PG/SKD/DM
(Visitor Counter : 73
প্রতিরক্ষামন্ত্রক
সব বাধা দূর করে ভারতীয় নৌ-বাহিনীর মহিলা বায়ুসেনা কর্মীরা ইতিহাস গড়েছেন
নয়াদিল্লি, ৪ আগস্ট ২০২২
৩ আগস্ট ভারতীয় নৌ-বাহিনীর পোর্ট ব্লেয়ার ন্যাভাল এয়ার এনক্লেভ-এর আইএনএএস-৩১৪-র পাঁচ আধিকারিক ইতিহাস গড়েছেন। তাঁরা প্রথম মহিলা হিসেবে ডর্নিয়ার ২২৮ বিমানে করে উত্তর আরব সাগর প্রদক্ষিণ সম্পন্ন করেছেন। এর নেতৃত্বে ছিলেন লেফটেন্যান্ট কম্যান্ডার আঁচল শর্মা। পাইলট হিসেবে ছিলেন লেফটেন্যান্ট শিবাঙ্গী ও লেফটেন্যান্ট অপূর্ব গীতে। এই দলের অন্য দুই বর্ষীয়ান আধিকারিক ছিলেন লেফটেন্যান্ট পূজা পান্ডা ও সিনিয়র লেফটেন্যান্ট পূজা শেখাওয়াত। এই মহিলা আধিকারিকরা বেশ কয়েক মাসের প্রশিক্ষণের পর এই ঐতিহাসিক যাত্রা করেন।
এই উড়ানটি ছিল এ ধরনের সামরিক উড়ানের দিক থেকে প্রথম আর মহিলারা যাতে ভবিষ্যতে সামরিক বিমান পরিবহণ ক্ষেত্রে আরও বড় সাফল্য অর্জন করতে পারেন, এটি তার পথ সুগম করল। তাঁরা সারা দেশের লক্ষ লক্ষ মহিলার জন্য অনুপ্রেরণা হয়ে থাকবেন।
বাস্তবিক অর্থে এটি ‘নারী শক্তি’র জয়।
PG/PM/DM
(Visitor Counter : 96
রেলমন্ত্রক
ভারতীয় রেল এই প্রথম অক্সিজেন এক্সপ্রেসের মাধ্যমে ২০০ মেট্রিকটন তরল মেডিকেল অক্সিজেন বাংলাদেশ পাঠাচ্ছে
নতুন দিল্লি, ২৪ জুলাই, ২০২১
ভারতীয় রেলের অক্সিজেন এক্সপ্রেস এবার বাংলাদেশে যাত্রা শুরু করেছে। এই প্রথম অক্সিজেন এক্সপ্রেস প্রতিবেশী দেশে অক্সিজেন সরবরাহ করতে চলেছে। দক্ষিণ-পূর্ব রেলের চক্রধরপুর ডিভিশনের টাটা থেকে আজ ২০০ মেট্রিক টন তরল মেডিকেল অক্সিজেন বেনাপোল সীমান্ত দিয়ে বাংলাদেশে নিয়ে যাওয়া হচ্ছে। এদিন সকাল ৯ টা ২৫ নাগাদ দশটি কন্টেইনারে তরল মেডিকেল অক্সিজেন ভরার কাজ সম্পূর্ণ করা হয়।
এটা উল্লেখ করা যেতে পারে যে, ভারতীয় রেল দেশজুড়ে গত ২৪ এপ্রিল থেকে অক্সিজেন এক্সপ্রেস চালু করেছে। যে ট্রেনের মাধ্যমে তরল মেডিকেল অক্সিজেন বিভিন্ন রাজ্যে চাহিদা অনুযায়ী পৌঁছে দেওয়া হচ্ছে। ইতিমধ্যে দেশের ১৫ টি রাজ্যে ৪৮০ টি অক্সিজেন এক্সপ্রেস মারফত ৩৫ হাজার মেট্রিক টন তরল মেডিকেল অক্সিজেন পৌঁছে দেওয়া হয়েছে।
ভারতীয় রেল যথাসম্ভব কম সময়ে যতটা সম্ভব তরল মেডিকেল অক্সিজেন সরবরাহ করার চেষ্টা চালিয়ে যাচ্ছে।
CG/ SB
(Visitor Counter : 216
মন্ত্রিসভারঅর্থনৈতিকবিষয়সংক্রান্তকমিটি
আত্মনির্ভর ভারত গঠনের লক্ষ্যে এক বিশেষ পদক্ষেপ হিসেবে হিমাচল প্রদেশের ৩৮২ মেগাওয়াট ক্ষমতা সম্পন্ন সুন্নি বাঁধ জলবিদ্যুৎ প্রকল্পের বাস্তবায়নে সুবজ সংকেত কেন্দ্রীয় মন্ত্রিসভার
নয়াদিল্লি, ০৪ জানুয়ারি, ২০২৩
আত্মনির্ভর ভারত অভিযানকে সফল করে তোলার এক বিশেষ পদক্ষেপ হিসেবে হিমাচল প্রদেশে ৩৮২ মেগাওয়াট ক্ষমতাসম্পন্ন সুন্নি বাঁধ জলবিদ্যুৎ প্রকল্প রূপায়ণের এক প্রস্তাবে অনুমোদন দিল কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি। আজ এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কমিটির বৈঠকে স্থির হয় ২৬১৪ কোটি ৫১ লক্ষ টাকা বিনিয়োগে এই প্রকল্পটি রূপায়িত করবে এসজেভিএন লিমিটেড। ঐ বিনিয়োগের মধ্যে কেন্দ্রীয় সরকারের ১৩ কোটি ৮০ লক্ষ টাকার বাজেট সহায়তার কথাও ধরা রয়েছে। ২০২২এর জানুয়ারি মাস পর্যন্ত ক্রমপুঞ্জিত ২৪৬ কোটি টাকা ব্যয়ের বিষয়টিতেও কর্ম পরবর্তী অনুমোদন দেওয়া হয় কমিটির বৈঠকে।
৩৮২ মেগাওয়াটের এই জলবিদ্যুৎ প্রকল্পটি রূপায়িত হলে স্থানীয় শিল্পসংস্থা বিশেষত ক্ষুদ্র, মাঝারি ও অণুশিল্পগুলি বিশেষভাবে উপকৃত হবে। শুধু তাই নয়, সংশ্লিষ্ট অঞ্চলের আর্থ-সামাজিক বিকাশ তথা কর্মসংস্থানের সুযোগ সৃষ্টি ছাড়াও শিল্পোদ্যোগ প্রচেষ্টাও নানা ভাবে উৎসাহিত হবে এই প্রকল্প রূপায়ণের ফলশ্রুতিতে।
প্রকল্প রূপায়ণকালে চরম ব্যস্ততার সময় প্রত্যক্ষ ও পরোক্ষভাবে প্রায় ৪ হাজার মানুষের রুজি-রোজগারের সংস্থান হবে বলে আশা করা হচ্ছে।
PG/SKD/NS
(
যুবওক্রীড়াবিষয়কমন্ত্রক
“এক ভারত শ্রেষ্ঠ ভারত” কর্মসূচির ক্রীড়া প্রতিযোগিতায় ১২০০ খেলোয়াড়ের অংশগ্রহণ
নয়াদিল্লী, ১৩ ফেব্রুয়ারি, ২০২০
কেন্দ্রীয় ক্রীড়া মন্ত্রক জানুয়ারি মাসে “এক ভারত শ্রেষ্ঠ ভারত” কর্মসূচির আওতায় দেশের বিভিন্ন প্রান্তে ক্রীড়া ৯টি প্রতিযোগিতার আয়োজন করেছিল। খেলাধুলার মাধ্যমে জাতীয় ঐক্য গড়ে তোলার লক্ষ্যেই এই উদ্যোগ। এই ক্রীড়া প্রতিযোগিতায় দড়ি টানাটানি, তরোয়াল চালানো, কালারিপাত্তুর মত দেশি খেলাধুলাড়। ছেলে এবং মেয়েদের বিভাগ মিলিয়ে প্রায় ১২০০ খেলোয়াড় এই প্রতিযোগিতায় অংশ নিয়েছিলেন। প্রতিযোগিতায় যোগ দেয় হিমাচল প্রদেশ, কেরালা, ছত্তিশগড়, বিহার, ত্রিপুরা, মিজোরাম, পুদুচেরি, দমন এবং দিউ, উত্তরাখন্ড, কর্ণাটক, ঝাড়খন্ড, গোয়া, মধ্যপ্রদেশ, মনিপুর, নাগাল্যান্ড, জম্মু ও কাশ্মীর, লাদাখ, পাঞ্জাব, অন্ধ্রপ্রদেশ, ওডিশা, দাদরা ও নগর হাভেলি এবং মহারাষ্ট্র।
এই প্রতিযোগিতায় এক একটি বিভাগে দুটি রাজ্য মিলিয়ে একটি যৌথ দল গঠন করা হয়েছিল। এর উদ্দেশ্যই ছিল যাতে প্রতিযোগিতায় অংশগ্রহণকারী একটি রাজ্যের খেলোয়াড় অন্য রাজ্যের খেলোয়াড়ের সঙ্গে পরিচিত হতে পারেন। জানতে পারেন অন্য রাজ্যের খাদ্যাভ্যাস ও সংস্কৃতি সম্পর্কে। কেন্দ্রশাসিত রাজ্য হিসেবে লাদাখ আত্মপ্রকাশের পর জম্মু ও কাশ্মীর রাজ্যের খেলোয়াড়দের সঙ্গে মিশিয়ে একটি দল গঠন করা হয়েছিল। এই দলটি খেলছে তামিলনাড়ুর সঙ্গে। তেমনই অন্ধ্রপ্রদেশের সঙ্গে পাঙ্জাব, কর্ণাটকের সঙ্গে উত্তরাখন্ড, কেরালার সঙ্গে হিমাচলপ্রদেশ, দিল্লীর সঙ্গে সিকিম এবং আসামের সঙ্গে রাজস্হানকে মিলিয়ে এক একটি দল গঠন করা হয়। প্রতিটি প্রতিযোগিতার শুরু এবং শেষে বর্ণাঢ্য অনুষ্ঠানে সেখানে স্হানীয় শিশুরাই লোকসঙ্গীত, লোকনৃত্য পরিবেশন করেছিল।
প্রধানমন্ত্রী শ্রী নরেন্দ্র মোদী ২০১৫ সালে রাষ্ট্রীয় একতা দিবসে দেশের বিভিন্ন প্রান্তের সংস্কৃতিকে একসূত্রে গাঁথার চিন্তা-ভাবনা করেন। “এক ভারত শ্রেষ্ঠ ভারত”এর অন্যতম উদ্দেশ্য হল দেশে বৈচিত্র্যের মধ্যে ঐক্যকে উদযাপন এবং জাতীয় সংহতি তুলে ধরা।
CG/SS/NS
(Visitor Counter : 74
ক্রেতা, খাদ্যএবংগণবন্টনমন্ত্রক
হ্যান্ড স্যানিটাইজার তৈরির সময় ব্যবহৃত অ্যালকোহলের দাম ১৯৫৫র অত্যাবশ্যকীয় পণ্য আইনের আওতায় আনা হয়েছে
নয়াদিল্লী, ২০ মার্চ, ২০২০
কোভিড-১৯এর সংক্রমণ এবং বিগত কয়েক সপ্তাহ ধরে এ ধরণের সংক্রমণ প্রতিরোধে হ্যান্ড স্যানিটাইজার তৈরিতে ব্যবহৃত অ্যালকোহলের উৎপাদকরা এর দাম অস্বাভাবিক বাড়িয়ে দেওয়ায় সরকার অত্যাবশ্যকীয় পণ্য আইনের আওতায় অ্যালকোহলের দাম গত ৫ই মার্চের মতো বহাল রাখার নির্দেশ দিয়েছে। আগামী ৩০ জুন পর্যন্ত এই দাম বলবৎ থাকবে। বিজ্ঞপ্তিতে আরও বলা হয়েছে অত্যাবশ্যকীয় পণ্য সামগ্রী উৎপাদনে ব্যবহৃত কাঁচামালগুলিও অত্যাবশ্যকীয় পণ্য আইনের আওতায় আসবে। এখন থেকে রাজ্যগুলিও কেন্দ্রীয় সরকারের অনুমতি ছাড়াই হ্যান্ড স্যানিটাইজার উৎপাদনে ব্যবহৃত অ্যালকোহল উৎপাদকদের মূল্য না বাড়ানোর নির্দেশ দিতে পারবে।
এই প্রেক্ষিতে রাজ্যগুলি এখন থেকে কেন্দ্রীয় নির্দেশিকাও তাদের সরকারি গেজেটে বিজ্ঞপ্তি আকারে প্রকাশ করতে পারবে, সেইসঙ্গে সংশ্লিষ্ট রাজ্যের পরিস্হিতি অনুযায়ী প্রয়োজনীয় ব্যবস্হা গ্রহণের জন্য অত্যাবশ্যকীয় পণ্য আইনের আওতায় নিজেদের নির্দেশিকা জারি করবে। অত্যাবশ্যকীয় পণ্য আইনের আওতায় কেন্দ্রীয় সরকারের সমপরিমান ক্ষমতা রাজ্যগুলিকেও দেওয়া হয়েছে। এই ক্ষমতা অনুযায়ী রাজ্য ও কেন্দ্রশাসিত অঞ্চলগুলি অত্যাবশ্যকীয় পণ্য আইনের আওতায় আইন ভঙ্গকারীদের বিরুদ্ধে ব্যবস্হা গ্রহণ করতে পারবে।
কোভিড-১৯ সংক্রমণ এড়াতে প্রয়োজনীয় পদক্ষেপ হিসেবে হ্যান্ড স্যানিটাইজার তৈরির সময় অ্যালকোহলের দাম, উৎপাদন, বিক্রি, বিতরণ, পরিবহন, মজুত নিয়ন্ত্রণ সম্পর্কিত যেকোন বিষয়ে সিদ্ধান্ত গ্রহণের জন্য কেন্দ্রীয় সরকারের পাশাপাশি রাজ্য সরকার ও কেন্দ্রশাসিত অঞ্চলগুলির ক্ষমতা বৃদ্ধি করা হয়েছে। এই ধরনের সামগ্রী যাতে নির্বিঘ্নে বিক্রি করা যায় এবং সহজলভ্য হয় তার জন্য কালোবাজারি, লাভ্যাংশকারীদের বিরুদ্ধে প্রয়োজনীয় পদক্ষেপ গ্রহণ করতে বলা হয়েছে। এর ফলে হ্যান্ড স্যানিটাইজারের দাম নিয়ন্ত্রণে থাকবে এবং এই ধরণের পণ্য সহজে সাধারণ মানুষের কাছে পৌঁছে যাবে। রাজ্য ও কেন্দ্রশাসিত অঞ্চলের প্রশাসনগুলিকে ইথানল অ্যালকোহল সহ অ্যালকোহল ভিত্তিক হ্যান্ড স্যানিটাইজার স্প্রে উৎপাদনে ডিওড্রেন্ট উৎপাদকদের কম মূল্যে যত দ্রুত সম্ভব এই ধরণের সামগ্রী বাজারজাত করার জন্য কেন্দ্রীয় সরকারের পক্ষ থেকে নির্দেশ দেওয়া হয়েছে।
অ্যালকোহল ভিত্তিক স্যানিটাইজার উৎপাদনকারী সংস্হাগুলিকে তাদের উৎপাদন ক্ষমতা বাড়াতে রাজ্য সরকারগুলিকে বলা হয়েছে। পরিবেশ মন্ত্রক কোনোরকম পরিবেশগত আগাম অনুমোদন ছাড়াই এধরণের সামগ্রীর উৎপাদন ক্ষমতা ৫০ শতাংশ পর্যন্ত বৃদ্ধিতে অনুমতি দিয়েছে।
CG/SS/NS
(Visitor Counter : 136
ভূ-বিজ্ঞানমন্ত্রক
দক্ষিণপূর্ব বঙ্গোপসাগর, দক্ষিণ আন্দামান সাগর সন্নিহিত অঞ্চল ও ভারত মহাসাগরের নিরক্ষীয় অঞ্চলে একটি নিম্নচাপ ঘনীভূত হয়েছে; আগামী ৩৬ ঘন্টায় এটি প্রবল নিম্নচাপে পরিণত হয়ে শক্তি সঞ্চয় করবে
নয়াদিল্লী, ২৯ নভেম্বর, ২০২০
জাতীয় আবহাওয়ার পূর্বাভাস কেন্দ্র থেকে জানানো হয়েছে দক্ষিণপূর্ব বঙ্গোপসাগর, দক্ষিণ আন্দামান সাগর সন্নিহিত অঞ্চল ও ভারত মহাসাগরের নিরক্ষীয় অঞ্চলে একটি নিম্নচাপ ঘনীভূত হয়েছে। আগামী ৩৬ ঘন্টায় এটি প্রবল নিম্নচাপে পরিণত হয়ে শক্তি সঞ্চয় করবে। এই নিম্নচাপটির পশ্চিম উত্তর পশ্চিম দিকে ক্রমশ অগ্রসর হয়ে দোশরা ডিসেম্বর দক্ষিণ তামিলনাড়ু উপকূলে পৌঁছানোর সম্ভাবনা রয়েছে।
এর ফলে পয়লা থেকে তেশরা ডিসেম্বর তামিলনাড়ু, পুদুচেরী, কারাইকল, কেরালা, মাহে, লাক্ষ্মাদ্বীপ, দক্ষিণ অন্ধ্র উপকূল ও দক্ষিণ রয়ালসীমা অঞ্চলে হাল্কা থেকে ভারী-অতিভারী বৃষ্টি হতে পারে। মৎস্যজীবিদের বঙ্গোপসাগরের দক্ষিণপূর্ব দিকে এবং দক্ষিণ আন্দামান সন্নিহিত অঞ্চলে, মান্নার উপসাগর, তামিলনাড়ু কেরালা উপকূল ও লাক্ষ্মাদ্বীপ,মালদ্বীপে তেশরা ডিসেম্বর পর্যন্ত মাছ ধরতে যেতে নিষেধ করা হয়েছে।
এই নিম্নচাপ দক্ষিণ আন্দামান সাগর, বঙ্গোপসাগরের দক্ষিণ পূর্ব দিক ও ভারত মহাসাগরের নিরক্ষীয় অঞ্চলে ঘনীভূত হয়েছে। আগামী ৩৬ ঘন্টায় এটি আরও শক্তি সঞ্চয় করবে।
পশ্চিমী ঝঞ্ঝার ফলে হরিয়ানা ও পশ্চিম উত্তরপ্রদেশে একটি ঘূর্ণাবর্তের সৃষ্টি হয়েছে। আরব সাগরের পূর্ব মধ্য কেন্দ্রে মহারাষ্ট্র উপকূলের কাছে এবং বাংলাদেশের উত্তরপূর্ব ও সন্নিহিত অঞ্চলে আরও দুটি ঘূর্ণাবর্ত তৈরি হয়েছে। এদিকে ৩০শে নভেম্বর, আগামীকাল ঘন কুয়াশা ত্রিপুরাকে ঢেকে রাখবে ।
মানবসম্পদবিকাশমন্ত্রক
কেন্দ্রীয় মন্ত্রিসভা রাষ্ট্রীয় শিক্ষানবীশ প্রশিক্ষণ প্রকল্পের সময়সীমা আরও ৫ বছর বৃদ্ধির প্রস্তাবে অনুমোদন করেছে
রাষ্ট্রীয় শিক্ষানবীশ প্রশিক্ষণ প্রকল্পে যারা প্রশিক্ষণ নেবেন তাঁদের বৃত্তির জন্য ৩,০৫৪ কোটি টাকা বরাদ্দ করা হবে
শিল্প ও বাণিজ্য সংস্থাগুলি প্রায় ৯ লক্ষ শিক্ষানবীশকে প্রশিক্ষণ দেবে
নয়াদিল্লী, ২৪ নভেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আর্থিক বিষয় সংক্রান্ত কমিটি রাষ্ট্রীয় শিক্ষানবীশ প্রশিক্ষণ প্রকল্পে যাঁরা প্রশিক্ষণ নেবেন তাঁদের বৃত্তির জন্য ৩,০৫৪ কোটি টাকার প্রস্তাবটি অনুমোদন করেছে। ২০২১-২২ থেকে ২০২৫-২৬ সময়কালে  কেন্দ্রীয় শিক্ষা মন্ত্রক এই প্রকল্পের মাধ্যমে প্রায় ৯ লক্ষ শিক্ষানবীশের প্রশিক্ষণ পাবার সংস্থান করবে। শিল্প ও বাণিজ্য সংস্থাগুলির প্রশিক্ষণ দেওয়ার পর সফল ছাত্রছাত্রীদের কাজের সন্ধান পেতে সুবিধা হবে।
ইঞ্জিনিয়ারিং, কলা, বিজ্ঞান ও বাণিজ্য শাখায় যাঁরা স্নাতক হয়েছেন তাঁরা প্রশিক্ষণের সময় মাসে ৯ হাজার টাকা বৃত্তি পাবেন। ডিপ্লোমা উত্তীর্ণ ছাত্রছাত্রীরা এই প্রশিক্ষণ কর্মসূচিতে ৮ হাজার টাকা বৃত্তি পাবেন।
আগামী ৫ বছরে সরকার এর জন্য ৩ হাজার কোটি টাকার বেশি অর্থ বরাদ্দ করেছে, যা বিগত ৫ বছরের চাইতে সাড়ে ৪ গুণ বেশি। ২০২০র জাতীয় শিক্ষা নীতির সঙ্গে সাযুজ্য রেখে শিক্ষানবীশ কর্মসূচিতে অর্থ বরাদ্দ বাড়ানো হয়েছে।
‘সবকা সাথ, সবকা বিকাশ-- সবকা বিশ্বাস, সবকা প্রয়াস’౼ সরকারের এই নীতি অনুযায়ী এখন থেকে ইঞ্জিনিয়ারিং পড়ুয়া ছাত্রছাত্রীরা ছাড়াও কলা, বিজ্ঞান ও বাণিজ্য বিভাগের ছাত্রছাত্রীরাও এই কর্মসূচির সুযোগ পাবেন। এরফলে তাঁদের দক্ষতা বৃদ্ধি হবে এবং আগামী ৫ বছরে প্রায় ৭ লক্ষ যুবক-যুবতীর কর্মসংস্থানের সুবিধা হবে। রাষ্ট্রীয় শিক্ষানবীশ প্রশিক্ষণ প্রকল্পে মোবাইল ও চিকিৎসা সরঞ্জাম তৈরি, ওষুধ, গাড়ি নির্মাণ শিল্প, বৈদ্যুতিন ও প্রযুক্তি ক্ষেত্রের মত উৎসাহভিত্তিক উৎপাদন কর্মসূচীর জন্য দক্ষ মানব সম্পদ গড়ে তোলা সম্ভব হবে। এছাড়াও যোগাযোগ এবং পণ্য পরিবহণ ক্ষেত্রেও গতিশক্তি প্রকল্পের মাধ্যমে দক্ষ মানব সম্পদ সরবরাহ করা যাবে।
CG/CB/NS
(
যোগাযোগওতথ্যপ্রযুক্তিমন্ত্রক
কলকাতায় ডাক বিভাগের পার্সেল অন হুইল পরিষেবার সূচনা
কলকাতা, ২৫ জানুয়ারি, ২০২২
ভারতীয় ডাক গত ১৬৭ বছর ধরে জাতিকে সেবা করে আসছে। এই সংস্থা ডাক, আর্থিক ও সরকারি বিভিন্ন পরিষেবা প্রদান করে থাকে। দেশের প্রত্যন্ত অঞ্চলেও সংস্থার কর্মীরা এই পরিষেবা পৌঁছে দেয়। মানুষ যাতে যথাযথভাবে ডাক পরিষেবা পান, তার জন্য বিভিন্ন সময়ে ভারতীয় ডাক নানা উদ্যোগ গ্রহণ করে থাকে।
ডাক বিভাগের উত্তর কলকাতা শাখা ২৫শে জানুয়ারি যোগাযোগ ভবনে ভ্রাম্যমাণ পার্সেল বুকিং ব্যবস্থার সূচনা করেছে। পশ্চিমবঙ্গ সার্কেলের চিফ পোস্ট মাস্টার জেনারেল শ্রীমতী জে চারুকেশী ভ্রাম্যমাণ পার্সেল বুকিং-এর জন্য একটি ভ্যান যাত্রার সূচনা করেন। অনুষ্ঠানে কলকাতার পোস্ট মাস্টার জেনারেল শ্রী নীরজ কুমার উপস্থিত ছিলেন। ৭৩তম সাধারণতন্ত্র দিবস উদযাপনের অঙ্গ হিসাবে নতুন এই পরিষেবার সূচনা করা হ’ল। ভ্রাম্যমাণ পার্সেল বুকিং-এর এই সুবিধা কলকাতার উত্তর ও মধ্য অঞ্চলের গ্রাহকরা পাবেন। গ্রাহকরা তাঁদের বাড়ির সামনে থেকে যেদিন পার্সেল বুক করবেন, সেদিনই এটি নির্দিষ্ট গন্তব্যে প্রেরণ করা হবে।
CG/CB/SB
(Visitor Counter : 57
স্বরাষ্ট্র মন্ত্রক
সিএপিএফ-এর কর্মীদের বিমানে যাতায়াত অনুমোদন করল কেন্দ্রীয় স্বরাষ্ট্র মন্ত্রক
নয়াদিল্লি, ২১ ফেব্রুয়ারি, ২০১৯
কেন্দ্রীয় স্বরাষ্ট্র মন্ত্রক এক উল্লেখযোগ্য সিদ্ধান্তে জম্মু-কাশ্মীর ক্ষেত্রে সিএপিএফ কর্মীদের বিমানে যাতায়াতের বিষয়টি অনুমোদন করেছে। এখন থেকে কেন্দ্রীয় সশস্ত্র আধা-সামরিক বাহিনীর  কর্মীরা দিল্লি-শ্রীনগর, শ্রীনগর-দিল্লি, জম্মু-শ্রীনগর এবং শ্রীনগর-জম্মু শাখায় যাতায়াতের জন্য বিমানে সফর করতে পারবেন। এই সিদ্ধান্তের ফলে সিএপিএফ-এর প্রায় ৭ লক্ষ ৮০ হাজার কর্মী উপকৃত হবেন। এর মধ্যে রয়েছেন কনস্টেবল, হেড কনস্টেবল এবং এএসআই পদমর্যাদার কর্মী যাঁদের এতদিন বিমানে সফর করার অনুমতি ছিল না। অর্থাৎ, কাজের সূত্রে সফর করতে হলে বা জম্মু ও কাশ্মীর থেকে ছুটিতে গেলে বাড়িতে যাওয়ার জন্য এবং ছুটির থেকে কাজে ফেরার জন্য তাঁরা বিমানে সফর করতে পারবেন। এর ফলে সিএপিএফ-এর জওয়ানদের সময়ের অনেকটা সাশ্রয় হবে।
প্রসঙ্গত, সিএপিএফ-এর কর্মীদের জন্য চলতি এয়ার ক্যুরিয়ার পরিষেবার পাশাপাশি এই ব্যবস্থা চালু হচ্ছে জম্মু ও কাশ্মীর বিভাগে। উল্লেখ করা যায়, এয়ার ক্যুরিয়ার পরিষেবা জম্মু-শ্রীনগর-জম্মু ক্ষেত্রের জন্য অনুমোদিত হয়েছিল।
এরপর, ২০১৭-র ডিসেম্বরে এই পরিষেবা সম্প্রসারিত হয় দিল্লি-জম্মু, জম্মু-শ্রীনগর, শ্রীনগর-জম্মু এবং জম্মু-দিল্লি ক্ষেত্রের জন্য।
এর অতিরিক্ত হিসেবে বিমানবাহিনীর পক্ষ থেকেও প্রয়োজনীয় সহায়তা দেওয়া হবে।
CG/SSS/DM
(Visitor Counter : 48
প্রধানমন্ত্রীরদপ্তর
পরবর্তী কোয়াড শিখর সম্মেলন সিডনিতে আয়োজন করায় অস্ট্রেলিয়ার প্রধানমন্ত্রী অ্যান্থনি অ্যালবানেজকে ধন্যবাদ প্রধানমন্ত্রীর
নয়াদিল্লি, ২৬ এপ্রিল, ২০২৩
পরবর্তী কোয়াড শিখর সম্মেলন সিডনিতে আয়োজন করায় অস্ট্রেলিয়ার প্রধানমন্ত্রী অ্যান্থনি অ্যালবানেজকে প্রধানমন্ত্রী শ্রী নরেন্দ্র মোদী ধন্যবাদ জানিয়েছেন।
অস্ট্রেলিয়ার প্রধানমন্ত্রীর এক ট্যুইটের জবাবে প্রধানমন্ত্রী তাঁর ট্যুইটে বলেন :
“পরবর্তী কোয়াড শিখর সম্মেলন সিডনিতে আয়োজন করার জন্য আপনাকে ধন্যবাদ @AlboMP। এই সম্মেলন ভারত-প্রশান্ত মহাসাগরীয় অঞ্চলের সুসংহত মুক্ত পরিবেশ নিশ্চিত করার বিষয়ে আমাদের প্রচেষ্টাকে সাহায্য করবে।
আমার এই সফরের জন্য অপেক্ষায় রইলাম। কোয়াড সহযোগিতা আরও মজবুত করার প্রসঙ্গে আলোচনা ও অন্যান্য বিষয়ে মতবিনিময় হবে বলে আশা।”
PG/PM/DM/
(
নারীওশিশুবিকাশমন্ত্রক
৩৫টি রাজ্য ও কেন্দ্রশাসিত অঞ্চলে ৭০১টি ওয়ান স্টপ সেন্টারের মধ্যমে ৩ লক্ষেরও বেশি মহিলাকে সহায়তা দেওয়া হয়েছে
নতুন দিল্লি, ২২ মে, ২০২১
কেন্দ্রীয় নারী ও শিশু কল্যাণ মন্ত্রক পরিচালিত ওয়ান স্টপ সেন্টার-এর মধ্যমে এপর্যন্ত ৩ লক্ষেরও বেশি মহিলাকে সহায়তা দেওয়া হয়েছে। এক ছাদের তলায় চরম দুর্দশাগ্রস্ত ও হিংসার শিকার মহিলাদের সামগ্রিকভাবে সহায়তা প্রদানের জন্য রাজ্য সরকার এবং কেন্দ্রশাসিত অঞ্চলের প্রশাসন ২০১৫ সালের পলয়া এপ্রিল থেকে এই প্রকল্পটি সারা দেশে চালু করেছে। এই সেন্টারে পুলিশ, চিকিৎসা, আইনী সহায়তা এবং পরামর্শ দেওয়া হয়। মহিলাদের প্রতি যে কোনো ধরণের হিংসার বিরুদ্ধে লড়াইয়ের জন্য মনস্তাত্ত্বিক সহায়তা সহ একাধিক পরিষেবাও প্রদান করা হয়। এখনও পর্যন্ত ৩৫টি রাজ্য ও কেন্দ্রশাসিত অঞ্চলে ৭০১টি ওয়ান স্টপ সেন্টার চালু করা হয়েছে।
কোভিড অতিমারির জেরে বর্তমান পরিস্থিতিতে যে মহিলারা সঙ্কট পরিস্থিতির মধ্যে রয়েছেন বা হিংসার শিকার হয়েছেন তারা যাতে দ্রুত সহায়তা এবং পরিষেবা পান তার জন্য নিকটবর্তী ওয়ান স্টপ সেন্টারে যোগাযোগ করতে পারেন। কেন্দ্রীয় নারী ও শিশু কল্যাণ মন্ত্রক লকডাউনের সময়েও এই ওয়ান স্টপ সেন্টারগুলি চালু রাখার জন্য সমস্ত রাজ্য/কেন্দ্রশাসিত অঞ্চলের মুখ্য সচিব/ প্রশাসক এবং ডিস্টিক কালেক্টর/ জেলা শাসকদের নির্দেশ দিয়েছে। একই সঙ্গে এই সেন্টারগুলিতে কোভিড-১৯ –এর মোকাবিলায় স্যানিটাইজার, সাবান, মাস্ক ইত্যাদি প্রাথমিক সরঞ্জামগুলির যথাযথ ব্যবস্থা করতে বলা হয়েছে।
এই প্রকল্পের নির্দেশ অনুসারে সুষ্ঠুভাবে সেন্টারগুলি পরিচালনা করতে মানসিক – সামাজিক পরামর্শ প্রদান/ চিকিৎসা সহায়তা/ আইনী সহায়তাকারীর নিয়োগের ব্যবস্থা করার দায়িত্ব সংশ্লিষ্ট রাজ্য ও কেন্দ্রশাসিত অঞ্চলগুলির।
CG/SS/SKD/
(Visitor Counter : 162
খাদ্যপ্রক্রিয়াকরণশিল্পমন্ত্রক
খাদ্য প্রক্রিয়াকরণ প্রকল্পে ২৩৪ দশমিক ৬৮ কোটি টাকা অনুমোদন
কেন্দ্রীয় মন্ত্রী শ্রী নরেন্দ্র সিং তোমরের পৌরোহিত্য আইএমএসির বৈঠক
নতুন দিল্লী, ২৪ নভেম্বর, ২০২০
কেন্দ্রীয় খাদ্য প্রক্রিয়াকরণ শিল্প মন্ত্রী শ্রী নরেন্দ্র সিং তোমর আজ ভিডিও কনফারেন্সের মাধ্যমে আন্ত: মন্ত্রিগোষ্ঠী অনুমোদন কমিটি, আইএমএসি-র বৈঠকে পৌরোহিত্য করেন। ওই বৈঠকে প্রধানমন্ত্রী কিষান সম্পদ যোজনার অধীন অ্যাগ্রো প্রসেসিং ক্লাস্টারে বিভিন্ন প্রকল্প এবং পরিকাঠামোগত উন্নয়নের অনুমোদন নিয়ে আলোচনা করা হয়।
বৈঠকে আইএমএসসি মোট ২৩৪ দশমিক ৬৮ কোটি টাকার মোট সাতটি প্রকল্পের অনুমোদন দেয়। এরমধ্যে সহায়তা অনুদান বাবদ রাজ্য ও কেন্দ্রশাসিত অঞ্চল মেঘালয়, গুজরাট, মধ্যপ্রদেশ, কর্ণাটক ও মহারাষ্ট্রের জন্য ৬০ দশমিক ৮৭ কোটি টাকা রয়েছে। এই প্রকল্প গুলিতে ১৭৩ দশমিক ৮১ কোটি টাকার বেসরকারি বিনিয়োগ হলে সেখানে ৭৭৫০ জনের কর্মসংস্থানের সুযোগ হবে আশা প্রকাশ করা হয়েছে।
সারাদেশে অ্যাগ্রো প্রসেসিং ক্লাস্টারে পরিকাঠামোগত উন্নয়ন সৃষ্টির লক্ষ্যে ২০১৭ সালের ৩ মার্চ প্রধানমন্ত্রী কিষান সম্পদ যোজনার মাধ্যমে একটি প্রকল্প হাতে নেওয়া হয়েছিল। এই প্রকল্পের উদ্দেশ্য ছিল খাদ্য প্রক্রিয়াকরণ ইউনিট গড়ে তোলার জন্য উদ্যোগ পতিদের উৎসাহ দিতে আধুনিক পরিকাঠামোর সুযোগ করে দেওয়া। সেক্ষেত্রে খাদ্যের অপচয় যেমন কমবে তেমনি কৃষকরাও আর্থিক দিক থেকে লাভবান হবেন।
আন্ত: মন্ত্রিগোষ্ঠী অনুমোদন কমিটির বৈঠকে যেসব প্রকল্প গুলির অনুমোদন দেওয়া হয়েছে সেগুলি হচ্ছে-
মেঘালয়ের মেসার্স মেঘা এগ্রো পার্ক, গুজরাটের মেসার্স যশ ইন্ডাস্ট্রিস, মধ্যপ্রদেশের মেসার্স প্রসূন ফুডস প্রাইভেট লিমিটেড, কর্নাটকের মেসার্স হিরিয়ুর ফুডপার্ক প্রাইভেট লিমিটেড, মহারাষ্ট্রের মেসার্স দিবংশ এগ্রোএন্ড ফুড পার্ক ও মেসার্স রেডিয়েন্ট এগ্রো এবং মেসার্স প্রভীন মাশালিওয়ালা। প্রকল্প বাবদ মোট ব্যয় ধরা হয়েছে ২৩৪ দশমিক ৬৮ কোটি টাকা।
তথ্যওসম্প্রচারমন্ত্রক
ভারতের আন্তর্জাতিক চলচ্চিত্র উৎসবে সেরা চলচ্চিত্র নির্মাতাদের শ্রেষ্ঠ কিছু ছবি দেখানো হবে
নয়াদিল্লি, ৩১ অক্টোবর, ২০১৯
ভারতের আন্তর্জাতিক চলচ্চিত্র উৎসব বর্তমান ও অতীত দিনের চলচ্চিত্র নিমার্তাদের সৃজনশীলতা তুলে ধরার উপযুক্ত মঞ্চ হিসেবে বিবেচিত হয়ে থাকে। ২০১৯এ ভারতের আন্তর্জাতিক চলচ্চিত্র উৎসবের সুবর্ণ জয়ন্তী বর্ষ উদযাপন করা হচ্ছে। এই উৎসবের সুদীর্ঘ যাত্রাপথে বিগত সংস্করণগুলির মতো এবারও সেরা চলচ্চিত্র নির্মাতাদের শ্রেষ্ঠ কিছু ছবির জন্য পৃথক একটি বিভাগ থাকছে।
এই বিভাগে পেড্রো আলমোডোভার, ল্যাভ ডিয়াজ, জেভিয়ার ডোলান, ডার্ডানি ব্রাদার্স, কোস্টা গ্যাভরাস, হিরোকাজু কোরেডা, ফাতিহ আকিনের মতো আন্তর্জাতিক খ্যাতি সম্পন্ন চলচ্চিত্র নির্মাতাদের ১৭টি ছবি দেখানোর ব্যবস্হা হয়েছে। এই ছবিগুলির মধ্যে রয়েছে- রয় অ্যান্ডারসনের অ্যাবাউট এন্ডলেসনেস, কোস্টা গ্যাভরাসের ছবি অ্যাডাল্স ইন দ্য রুম, ফ্রাঙ্কোইস ওজন নির্দেশিত ছবি দ্য গ্রেস অফ গড, জেভিয়ার ডোলান নির্দেশিত ছবি ম্যাথিয়াস অ্যান্ড ম্যাকসিন, পেড্রো আলমোডোভার নির্দেশিত ছবি পেইন অ্যান্ড গ্লোরি, ফাতিহ আকিন নির্দেশিত ছবি গোল্ডেন গ্লোভ, ল্যাভ ডিয়াজ নির্দেশিত ছবি দ্য হল্ট, হিরোকাজু কোরেডা নির্দেশিত ছবি দ্য ট্রুথ প্রভৃতি।
এবারের চলচ্চিত্র উৎসব তুরস্কের স্বনামধন্য চলচ্চিত্র নির্মাতা সেমিহো কাপলানগলু নির্দেশিত ছবি কমিটমেন্টের ওয়াল্ড প্রিমিয়ার হবে। উল্লেখ করা যেতে পারে এই ছবিটি এবছর তুরস্ক থেকে অস্কার পুরস্কারের জন্য পাঠানো হয়েছে।
ভারতের চলচ্চিত্র উৎসবের এবার ৫০তম বার্ষিকী। এই চলচ্চিত্র উৎসবকে এশিয়া মহাদেশের অন্যতম শ্রেষ্ঠ উৎসব হিসেবে গণ্য করা হয়ে থাকে। এবারের উৎসবের ৭৬টি দেশের ২০০টে সেরা ছবি দেখানো হবে। ভারতীয় প্যানোরামা বিভাগে রয়েছে ২৬টি কাহিনী চিত্র ও ১৫টি অ-কাহিনী চিত্র। উৎসবের দিনগুলিতে দেশ-বিদেশের প্রায় ১০ হাজার মানুষ ও চলচ্চিত্রপ্রেমী উপস্হিত থাকবেন বলে মনে করা হচ্ছে।
CG/BD/NS
(Visitor Counter : 73